62023CJ0165_INF
Domstolens dom (Sjette Afdeling) af 14. november 2024 –Kommissionen mod Bulgarien (Invasive ikkehjemmehørende arter)
(Sag C-165/23) (
1
)
»Traktatbrud – miljø – forebyggelse og håndtering af introduktion og spredning af invasive ikkehjemmehørende arter – forordning (EU) nr. 1143/2014 – artikel 14, stk. 1 og 2 – forpligtelse til at oprette et system til overvågning af invasive ikkehjemmehørende arter, som er problematiske på EU-plan – artikel 13, stk. 2 og 5 – forpligtelse til at udarbejde og gennemføre én enkelt handlingsplan eller et sæt handlingsplaner og til straks at fremsende denne handlingsplan eller disse handlingsplaner til Europa-Kommissionen«
1.
Miljø – forebyggelse og håndtering af introduktion og spredning af invasive ikkehjemmehørende arter – forordning nr. 1143/2014 – medlemsstaternes forpligtelser – udarbejdelse og gennemførelse af handlingsplaner vedrørende spredningsveje for invasive ikkehjemmehørende arter, som er problematiske på EU-plan – handlingsplaner vedrørende disse arters prioriterede introduktions- og spredningsveje – fremsendelse af disse planer til Kommissionen – foreligger ikke – undladelse
(Europa-Parlamentets og Rådets forordning nr. 1143/2014, art. 13, stk. 2 og 5)
(jf. præmis 23 og 25-28 samt præmis 55, første led)
2.
Miljø – forebyggelse og håndtering af introduktion og spredning af invasive ikkehjemmehørende arter – forordning nr. 1143/2014 – medlemsstaternes forpligtelser – oprettelse af et system til overvågning af invasive ikkehjemmehørende arter, som er problematiske på EU-plan, eller indarbejdelse af et sådant system i et eksisterende system – foreligger ikke – undladelse
(Europa-Parlamentets og Rådets forordning nr. 1143/2014, art. 14)
(jf. præmis 50 og 52-54 samt præmis 55, andet led)
Konklusion
1)
Republikken Bulgarien har tilsidesat sine forpligtelser i henhold til artikel 13, stk. 2 og 5, i Europa-Parlamentets og Rådets forordning (EU) nr. 1143/2014 af 22. oktober 2014 om forebyggelse og håndtering af introduktion og spredning af invasive ikkehjemmehørende arter, idet denne medlemsstat ikke har udarbejdet og gennemført én enkelt handlingsplan eller et sæt handlingsplaner og straks fremsendt denne handlingsplan eller disse handlingsplaner til Europa-Kommissionen.
2)
Republikken Bulgarien har tilsidesat sine forpligtelser i henhold til artikel 14, stk. 1 og 2, i forordning nr. 1143/2014, idet denne medlemsstat ikke har oprettet et system til overvågning af invasive ikkehjemmehørende arter, som er problematiske på EU-plan, der omfatter alle de oplysninger, der er omhandlet i denne forordnings artikel 14, stk. 2, eller indarbejdet et sådant system i sit eksisterende system.
3)
Republikken Bulgarien betaler sagsomkostningerne.
(
1
) – EUT C 173 af 15.5.2023.